pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.อว. ร่วมฟังเสวนาวิชาการซีรีส์กรุงรัตนโกสินทร์ ครั้งที่ 2 ในหัวข้อ "ชาวสยามกับการรู้หนังสือในสังคมอุดมปัญญา"
วันอังคารที่ 4 ตุลาคม 2565
รมว.อว. ร่วมฟังเสวนาวิชาการซีรีส์กรุงรัตนโกสินทร์ ครั้งที่ 2 ในหัวข้อ "ชาวสยามกับการรู้หนังสือในสังคมอุดมปัญญา"
รมว.อว. ร่วมฟังเสวนาวิชาการซีรีส์กรุงรัตนโกสินทร์ ครั้งที่ 2 ในหัวข้อ "ชาวสยามกับการรู้หนังสือในสังคมอุดมปัญญา"
เมื่อวันที่ 16 กันยายน 2565 ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ให้เกียรติเปิดงานเสวนาวิชาการซีรีส์กรุงรัตนโกสินทร์ ครั้งที่ 2 ในหัวข้อ "ชาวสยามกับการรู้หนังสือในสังคมอุดมปัญญา" โดย ศ.(พิเศษ) ดร.ประคอง นิมมานเหมินท์ ราชบัณฑิตสํานักศิลปกรรรม สาขาวิชาวรรณกรรมพื้นเมือง, ผศ.ดร.อภิลักษณ์ เกษมผลกูล และ รศ.ดร.ปรีดี พิศภูมิวิถี คณะศิลปศาสตร์ มหาวิทยาลัยมหิดล ณ ห้องประชุมชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว) ถนนโยธี
ศ.(พิเศษ) ดร.เอนก กล่าวว่า ประเทศไทยมีเอกสารโบราณอยู่จํานวนมากในหลากหลายภูมิภาค เอกสารโบราณหลายฉบับถูกนํามาตีพิมพ์เป็นเอกสารสมัยใหม่ให้คนรุ่นหลังได้ศึกษา และบางฉบับยังคงถูกจารึกอยู่บนใบลานที่ควรค่าแก่การเก็บรักษา แต่ทั้งหมดนี้ ล้วนให้ความรู้เกี่ยวกับวีถีชีวิตความเป็นอยู่ของคนไทยในอดีต ผู้ที่เข้าฟังการเสวนาวิชาการในครั้งนี้จะทําให้เราเกิดความรู้ความเข้าใจ มีการปรับเปลี่ยนมุมมองของเราที่มีต่อประวัติศาสตร์ชาติไทย อารยธรรมของคนไทยได้อย่างมาก
ศ.(พิเศษ) ดร.ประคอง ได้เริ่มการเสวนาด้วยหัวข้อ "อ่าน เขียน เรียนหนังสือกับชาวสยาม บทบันทึกผ่านเอกสารตัวเขียน" โดยเอกสารที่พบในประเทศไทยส่วนใหญ่เป็นเอกสารเกี่ยวกับศาสนาพุทธ แสดงให้เห็นถึงความสนใจในด้านพุทธศาสนา รวมถึงการพบวรรณกรรมต่าง ๆ ที่ถูกเขียนด้วยอักษรภาษาไทย ถ่ายทอดชีวิตความเป็นอยู่ รวมถึงภูมิปัญญาของคนไทยในอดีตที่ควรค่าแก่การอนุรักษ์ เพื่อใช้ประโยชน์ทั้งในปัจจุบันและอนาคต ทั้งนี้ ในอนาคตเราควรเล็งเห็นการใช้ระบบดิจิทัลในการช่วยบันทึกข้อมูลที่บรรพบุรุษได้สรรค์สร้างขึ้นมาเพื่อให้คนรุ่นหลังได้ศึกษาค้นคว้าสืบต่อไป
ด้าน ผศ.ดร.อภิลักษณ์ ได้กล่าวถึงหัวข้อ "กอ ขอ กอ กา ภาษาสยาม อ่าน เขียน เรียนหนังสือกับชาวสยาม บทบันทึกผ่านเอกสารตัวเขียน" โดย "กอ ขอ กอ กา" เป็นสัญลักษณ์ของการเริ่มต้นการรู้หนังสือ ซึ่งหนังสือ "โบราณศึกษา" หลวงประเสริฐอักษรนิติ์ กล่าวถึงหนังสือเรียนหลักในสมัยรัตนโกสินทร์ ได้แก่
- ประถม ก กา
- สุบินทกุมาร
- ประถมจินดา
- ประถมจินดามณี เล่ม 1, 2
วัสดุที่ใช้ในการบันทึก ได้แก่ หิน (จารึกหิน), ใบลาน (สมุดใบลาน), เปลือก/เยื่อต้นข่อย (สมุดข่อย/สมุดไทย, ใบบอก, กระดาษเพลา) และไม้ไผ่ (หนังสือเจียง) เป็นต้น ด้านความรู้ที่ถูกบันทึกลงบนเอกสารตัวเขียนสามารถแบ่งออกได้ ดังนี้
- ศาสนา : ศาสนาพุทธตามพระไตรปิฎก
- ตํารา : ความรู้ต่าง ๆ เช่น แพทย์, เภสัช, นวด, ช่าง, ศิลปะ, คหกรรม, โจทย์เลข, แร่ธาตุ, ดาราศาสตร์, โหราศาสตร์, วิทยาศาสตร์ชาวบ้าน
- วรรณคดี : ตํานาน นิทาน นิราศ ประกอบพิธีกรรม ฯลฯ
- คาถา : มนต์ ยันต์
- กฎหมาย : คําพิพากษา
- บันทึกเบ็ดเตล็ด ; บัญชีต่าง ๆ การยืมเงิน, ทาส, เลี้ยงพระ, ใบบอก
ผศ.ดร.อภิลักษณ์ กล่าวลงท้ายว่า "ทลายกําแพงอคติความรู้โบราณ สร้างสะพานเชื่อมโลก เก่า - ใหม่ ให้ยั่งยืน" ใช้ความรู้ในอดีตมาต่อยอดให้เกิดมูลค่าและพิสูจน์องค์ความรู้ในโบราณมาใช้ประโยชน์ต่อไปอย่างยั่งยืน
รัฐบาลไทย-ข่าวทำเนียบรัฐบาล-รัฐบาลเดินหน้าให้วัคซีนตามแผนงาน แม้โควิด19 เป็นโรคติดต่อเฝ้าระวังตั้งแต่ 1 ต.ค. ประชาชนสามารถเข้ารับวัคซีนป้องกันโรคในสถานพยาบาล หรือจุดบริการได้โดยไม่มีค่าใช้จ่าย
วันอาทิตย์ที่ 25 กันยายน 2565
รัฐบาลเดินหน้าให้วัคซีนตามแผนงาน แม้โควิด19 เป็นโรคติดต่อเฝ้าระวังตั้งแต่ 1 ต.ค. ประชาชนสามารถเข้ารับวัคซีนป้องกันโรคในสถานพยาบาล หรือจุดบริการได้โดยไม่มีค่าใช้จ่าย
รัฐบาลเดินหน้าให้วัคซีนตามแผนงานแม้โควิด19 เป็นโรคติดต่อเฝ้าระวังตั้งแต่ 1 ต.ค. ประชาชนสามารถเข้ารับวัคซีนป้องกันโรคในสถานพยาบาล หรือจุดบริการได้โดยไม่มีค่าใช้จ่าย ต.ค.นี้ทยอยฉีดเข็ม 1 ในเด็ก 6 เดือน-4 ปี 5 แสนโดส
วันที่ 25 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ศูนย์บริหารสถานการณ์โควิด19 หรือ ศบค. ได้มีมติยกเลิกการประกาศสถานการณ์ฉุกเฉิน และกระทรวงสาธารณสุขได้ออกประกาศลดระดับโควิด19 จากโรคติดต่ออันตรายเป็นโรคติดต่อที่ต้องเฝ้าระวัง ตั้งแต่ 1 ต.ค. 2565 เป็นต้นไป รัฐบาลได้จัดเตรียมแนวทางบริหารจัดการในส่วนที่เกี่ยวข้องทั้งการเฝ้าระวัง การรักษาโรค รวมถึงแผนการบริหารจัดการวัคซีนไว้รองรับอย่างชัดเจน
ทั้งนี้ ในส่วนของการให้วัคซีนป้องกันโรคนั้น ยังคงดําเนินไปตามเป้าหมายเดิม คือ ประชาชนที่มีอายุตั้งแต่ 6 เดือนขึ้นไป สามารถเข้ารับบริการวัคซีนได้ตามสถานพยาบาลโดยไม่มีค่าใช้จ่าย ทั้งผู้ที่ยังไม่เคยรับวัคซีน และผู้รับเข็มกระตุ้น ทั้งนี้เพื่อเป็นการสร้างภูมิคุ้มกันให้ประชาชนอย่างต่อเนื่อง โดยปริมาณวัคซีนมีเพียงพอกับความต้องการ ทั้งวัคซีนคงคลังที่สามารถจัดสรรได้ทันที และวัคซีนที่ทําสัญญาไว้แล้วรอการส่งมอบจากผู้ผลิตในระยะต่อไป
น.ส.ไตรศุลี กล่าวว่า สําหรับโครงสร้างการดําเนินงานของการบริหารจัดการวัคซีน ในระยะที่โควิด19 เป็นโรคติดต่อที่ต้องเฝ้าระวัง จะมี 3 ส่วนหลัก ได้แก่ 1) ให้คําแนะนําการใช้วัคซีน จะดําเนินการโดยคณะอนุกรรมการสร้างเสริมภูมิคุ้มกันโรค ภายใต้คณะกรรมการวัคซีนแห่งชาติ 2) การเฝ้าระวังเหตุการณ์ไม่พึงประสงค์ภายหลังได้รับวัคซีน ดําเนินการโดยคณะผู้เชี่ยวชาญพิจารณาเหตุการณ์ไม่พึงประสงค์ภายหลังได้รับการสร้างเสริมภูมิคุ้มกันโรค ซึ่ง 2 ส่วนแรกนี้ดําเนินงานเช่นเดียวกับช่วงที่ยังคงการประกาศสถานการณ์ฉุกเฉิน
3) การจัดหาและการกระจายวัคซีนโควิด19 จากเดิมที่ดําเนินการโดย ศบค. จะเปลี่ยนไปอยู่ในการดูแลของคณะกรรมการวัคซีนแห่งชาติ คณะกรรมการโรคติดต่อแห่งชาติ และจะมีการแต่งตั้งคณะอนุกรรมการจัดหาและกระจายวัคซีนโควิด19 ภายใต้คณะกรรมการโรคติดต่อแห่งชาติต่อไป
น.ส.ไตรศุลี กล่าวว่า สําหรับแผนการให้วัคซีนประชาชนในเดือน ต.ค. 65 มีทั้งสิ้น 7 ล้านโดส ประกอบด้วยเป้าหมาย 4 กลุ่ม ได้แก่ 1) ผู้มีอายุ 18 ปีขึ้นไป ที่ต้องการรับเข็ม 1-2 หรือ เข็มกระตุ้น จํานวน 5 ล้านโดส 2) ผู้ที่อายุ 12-17 ปี ที่ต้องการเข็ม 1-2 หรือเข็มกระตุ้น จํานวน 5 แสนโดส 3)เด็กอายุ 5-11 ปี ที่ต้องการเข็ม 1-2 หรือเข็มกระตุ้น จํานวน 1 ล้านโดส 3) เด็กอายุ 6 เดือน-4 ปี ที่ต้องการรับเข็ม 1 จํานวน 5 แสนโดส และ 4) ผู้ที่เข้าเกณฑ์กลุ่มเสี่ยงและต้องการภูมิคุ้มกันสําเร็จรูป(LAAB) จํานวน 4 หมื่นโดส
“วัคซีนไฟเซอร์ฝาสีแดงเข้มสําหรับหรับเด็กที่มีอายุ 6 เดือนถึง 4 ปี กระทรวงสาธารณสุขจะได้รับมอบจากผู้ผลิตประมาณกลางเดือน ต.ค. จากนั้นจะกระจายผ่านระบบสถานพยาบาลที่คณะกรรมการโรคติดต่อจังหวัดหรือ กทม.กําหนด นอกจากนี้จะมีการประสานความร่วมมือกับ อปท. กระทรวงมหาดไทย หรือหน่วยงานอื่น ๆ ที่เกี่ยวข้อง เพื่อบริการฉีดให้กับศูนย์เด็กเล็ก โดยดําเนินการภายใต้การกํากับของแพทย์” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รัฐบาลคุ้มครองสิทธิสตรี ออกหลักเกณฑ์การยุติการตั้งครรภ์โดยไม่ผิดกฎหมาย
วันอังคารที่ 4 ตุลาคม 2565
รัฐบาลคุ้มครองสิทธิสตรี ออกหลักเกณฑ์การยุติการตั้งครรภ์โดยไม่ผิดกฎหมาย
วันจันทร์ที่ 3 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลคุ้มครองสิทธิและสุขภาพสตรี โดยออกประกาศกระทรวงสาธารณสุข เรื่อง
การตรวจและรับคําปรึกษาทางเลือกในการยุติการตั้งครรภ์ กําหนดให้หญิงที่มีอายุครรภ์เกิน 12 สัปดาห์
แต่ไม่เกิน 20 สัปดาห์
สามารถแจ้งความประสงค์ต่อหน่วยบริการปรึกษาทางเลือกตามประกาศของกรมอนามัย
และเข้ารับคําปรึกษาจากผู้ประกอบวิชาชีพเวชกรรมและผู้ประกอบวิชาชีพอื่นตามประกาศกระทรวงสาธารณสุ
ข เพื่อยุติการตั้งครรภ์ได้โดยไม่ผิดกฎหมาย ผู้ให้คําปรึกษาต้องรับฟังด้วยความใส่ใจ เป็นมิตร
ไม่ตีตราหรือตัดสิน ให้ข้อมูลทางการแพทย์และการยุติการตั้งครรภ์แบบองค์รวม ไม่โน้มน้าว ไม่บังคับ
และรักษาความลับ ทั้งนี้ ได้เผยแพร่ประกาศในราชกิจจานุเบกษาแล้วเมื่อวันที่ 26ก.ย.65
จะมีผลบังคับใช้เมื่อพ้น 30 วันนับแต่วันประกาศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลโดยทุกหน่วยงานที่เกี่ยวข้อง ควบคุมบูรณาการการทำงาน ตรวจสอบ ประเมินสถานการณ์จากเหตุการณ์อย่างต่อเนื่อง พร้อมดำเนินการช่วยเหลือ ดูแล ให้ความสำคัญกับสุขภาพประชาชน
วันพฤหัสบดีที่ 22 กันยายน 2565
โฆษกรัฐบาลเผย รัฐบาลโดยทุกหน่วยงานที่เกี่ยวข้อง ควบคุมบูรณาการการทํางาน ตรวจสอบ ประเมินสถานการณ์จากเหตุการณ์อย่างต่อเนื่อง พร้อมดําเนินการช่วยเหลือ ดูแล ให้ความสําคัญกับสุขภาพประชาชน
โฆษกรัฐบาลเผย รัฐบาลโดยทุกหน่วยงานที่เกี่ยวข้อง ควบคุมบูรณาการการทํางาน ตรวจสอบ ประเมินสถานการณ์จากเหตุการณ์อย่างต่อเนื่อง พร้อมดําเนินการช่วยเหลือ ดูแล ให้ความสําคัญกับสุขภาพประชาชนเป็นหลัก
วันที่ 22 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยความคืบหน้ากรณีสารเคมีรั่วไหลจากโรงงาน อินโดรามา โพลิเอสเตอร์ อินดัสตรีส์ จํากัด จ.นครปฐม
ซึ่งภายหลังเหตุการณ์ดังกล่าว นายสุรศักดิ์ เจริญศิริโชติ ผู้ว่าราชการจังหวัดนครปฐม ได้สั่งปิดโรงงานฯ ชั่วคราว และโรงเรียนในพื้นที่ใกล้เคียง 1 วัน พร้อมสั่งอุตสาหกรรมจังหวัดตรวจสอบ ในส่วนของผู้ที่ได้รับผลกระทบให้มาแจ้งเรื่องที่อําเภอหรือหน่วยงานที่เกี่ยวข้อง ซึ่งจะมีการดูแลต่อไป โดยอุตสาหกรรมจังหวัดนครปฐม เปิดเผยว่า สาเหตุที่ตัวผลิตความร้อน Hot Oil Boiler เกิดรั่วไหลน่าจะเป็นการใช้งานมานานกว่า 20 ปี แม้มีการตรวจสอบทุกปี แต่ก็สามารถเกิดเหตุได้ เป็นสัญญาณเตือนให้โรงงานต้องตรวจสอบในรายละเอียดอีกครั้ง ทั้งนี้ อธิบดีกรมควบคุมมลพิษ เผยได้วัดปริมาณก๊าซพิษ รัศมี 17 กม.รอบโรงงาน อินโดรามาฯ รวม 3 จุด แต่ยังไม่พบสารอันตราย
ต่อมา ตํารวจสถานีตํารวจภูธรนครชัยศรี เชิญเจ้าของกิจการและผู้ดูแลโรงงานไปให้ปากคําที่โรงพัก ขณะนี้สถานการณ์คลี่คลายกลับมาเป็นปกติ ยังไม่มีการแจ้งข้อกล่าวหากับผู้ใด ส่วนกรณีที่มีผู้ได้รับผลกระทบจนส่งผลเสียต่อสุขภาพ สามารถแจ้งความและประสานเข้ามาได้ไม่ว่าผู้เสียหายจะอยู่พื้นที่ใด ทางพนักงานสอบสวนจะดําเนินการตามกฎหมายอย่างยุติธรรมที่สุด
เบื้องต้น ทุกหน่วยงานที่เกี่ยวข้องทั้งในส่วนกรมควบคุมมลพิษ อุตสาหกรรมจังหวัด หรือ กระทรวงมหาดไทย ได้ให้ข้อมู และการดูแลประชาชนในพื้นที่ ซึ่งความเสียหายยังไม่ลุกลาม ขยายตัวมากไปจากเมื่อเช้า ในส่วนของสถานศึกษานั้น รัฐมนตรีว่าการกระทรวงศึกษาธิการ ได้ให้แนวทางว่าโรงเรียนพิจารณาหยุดการเรียนการสอนได้ หากพบความเสี่ยง ส่งผลกระทบต่อสุขภาพ เด็กนักเรียน และครูผู้สอน
“รัฐบาลโดยทุกหน่วยงานที่เกี่ยวข้องได้ประสานการทํางานกันอย่างเข้มข้น พร้อมเข้าดําเนินการทุกด้าน โดยได้ตรวจสอบ ประเมินสถานการณ์จากเหตุการณ์อย่างต่อเนื่อง โดยให้ยึดถือความปลอดภัยและสุขภาพของประชาชนเป็นสําคัญ” นายอนุชาฯ กล่าว
รัฐบาลไทย-ข่าวทำเนียบรัฐบาล-​Cabinet approves special extension of stay in the Kingdom for some types of foreign visitors
วันพุธที่ 21 กันยายน 2565
​Cabinet approves special extension of stay in the Kingdom for some types of foreign visitors
​Cabinet approves special extension of stay in the Kingdom for some types of foreign visitors
September 20, 2022, Deputy Government Spokesperson Traisuree Taisaranakul disclosed the cabinet’s approval on the draft Announcement of Ministry of Interior on extension of stay in the Kingdom of certain types of aliens as a special case.
The draft Ministerial Announcement prescribes extension of stay for the following types of aliens in the Kingdom:
1) Visa on Arrival stay for passport holders of 19 eligible countries will be extended from 15 days to 30 days.
2) Visa exemption stay for passport holders from 64 countries which have bilateral agreements with Thailand will be extended from 30 days to 45 days.
3) Extension of stay from 30 days to 45 days for aliens who are allowed to temporarily enter the Kingdom without visa (Por. 30)
The extension of stay under the draft Ministerial Announcement will take effect during October 1, 2022- March 31, 2023. According to the Deputy Government Spokesperson, the approval was made to further boost the country’s tourism activities for national economic recovery and revenue increase.
รัฐบาลไทย-ข่าวทำเนียบรัฐบาล-กรมทางหลวงดำเนินโครงการก่อสร้างขยายทางหลวงหมายเลข 4 สาย ชุมพร - ระนอง ตอน บ้านทรายแดง - บ้านบางนอน จังหวัดระนอง แล้วเสร็จ
วันพุธที่ 21 กันยายน 2565
กรมทางหลวงดําเนินโครงการก่อสร้างขยายทางหลวงหมายเลข 4 สาย ชุมพร - ระนอง ตอน บ้านทรายแดง - บ้านบางนอน จังหวัดระนอง แล้วเสร็จ
.....
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ได้ดําเนินโครงการก่อสร้างขยายทางหลวงหมายเลข 4 สายชุมพร - ระนอง ตอน บ้านทรายแดง - บ้านบางนอน จังหวัดระนอง ระยะทางประมาณ 17.75 กิโลเมตร จากขนาด 2 ช่องจราจร เป็นขนาด 4 ช่องจราจร แล้วเสร็จ เป็นการพัฒนาโครงข่ายทางหลวงแผ่นดินสายหลัก เชื่อมโยงระหว่างจังหวัดครอบคลุมทั่วประเทศให้เป็นทางหลวงขนาด 4 ช่องจราจร (ระยะที่ 2) ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการเสริมสร้างศักยภาพการแข่งขันและการพัฒนาที่ยั่งยืนด้านต่าง ๆ ของประเทศ ทางหลวงหมายเลข 4 (ถนนเพชรเกษม) สายชุมพร - ระนอง ตอน บ้านทรายแดง - บ้านบางนอน เป็นส่วนหนึ่งของถนนเพชรเกษม ซึ่งทางหลวงหมายเลข 4 สายกรุงเทพมหานคร - จุดผ่านแดนถาวรสะเดา (เขตแดนไทย/มาเลเซีย) เป็นทางหลวงสายประธานของประเทศที่มุ่งสู่ภาคใต้ของประเทศไทย มีระยะทาง 1,277 กิโลเมตร นับเป็นทางหลวงสายที่ยาวที่สุดในประเทศไทย โดยมีเส้นทางเริ่มต้นที่สะพานเนาวจําเนียร (ข้ามคลองบางกอกใหญ่) ตั้งอยู่บนเส้นแบ่งการปกครองระหว่างเขตบางกอกใหญ่กับเขตธนบุรี กรุงเทพมหานคร สิ้นสุดที่จุดผ่านแดนถาวรสะเดา อําเภอสะเดา จังหวัดสงขลา บริเวณเขตแดนประเทศไทยกับประเทศมาเลเซีย โดยในปี 2558 มีปริมาณจราจรประมาณ 5,430 คัน/วัน
สําหรับโครงการดังกล่าวตั้งอยู่ในพื้นที่ตําบลทรายแดง และตําบางนอน อําเภอเมืองระนอง จังหวัดระนอง ก่อสร้างเป็นมาตรฐานทางชั้นพิเศษขนาด 4 ช่องจราจร (ไป - กลับข้างละ 2 ช่องจราจร) ระหว่าง กม. ที่ 585+250 - 603+000 ผิวทางแบบแอสฟัลท์คอนกรีต ช่องจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร และด้านในกว้าง 0.5 เมตร แบ่งทิศทางการจราจรด้วยเกาะกลาง รวมงานก่อสร้างจุดกลับรถ พร้อมติดตั้งไฟฟ้าแสงสว่างตลอดเส้นทาง งบประมาณ 847,380,000 บาท
ทั้งนี้ โครงการก่อสร้างดังกล่าวจะทําให้ทางหลวงหมายเลข 4 ช่วงชุมพร - ระนอง เป็น 4 ช่องจราจรตลอดเส้นทาง โครงข่ายทางหลวงมีความสมบูรณ์และมีมาตรฐานดียิ่งขึ้น เพิ่มประสิทธิภาพรองรับการพัฒนาระบบโลจิสติกส์ และยุทธศาสตร์การเป็นเมืองท่าขนถ่ายสินค้าจากชายฝั่งทะเลตะวันออกไปยังชายฝั่งทะเลตะวันตก รวมถึงการพัฒนาพื้นที่ชายฝั่งทะเลตะวันตก ทําให้การคมนาคมขนส่งสะดวก รวดเร็ว ปลอดภัย ลดการสูญเสียชีวิตและทรัพย์สินที่จะเกิดจากอุบัติเหตุ ช่วยลดอัตราการเผาผลาญน้ํามันเชื้อเพลิง ส่งเสริมและเพิ่มมูลค่าด้านเศรษฐกิจ การค้า การท่องเที่ยว และเษตรกรรมในพื้นที่ ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม.เห็นชอบในหลักการเพิกถอนพื้นที่อุทยานแห่งชาติเขาพระวิหาร บางส่วน เนื้อที่ประมาณ 42 ไร่ 51 ตารางวา เพื่อก่อสร้างโครงการอ่างเก็บน้ำลำห้วยบอนอันเนื่องมาจากพระราชดำริ จ.อุบลราชธานี
วันอังคารที่ 20 กันยายน 2565
ครม.เห็นชอบในหลักการเพิกถอนพื้นที่อุทยานแห่งชาติเขาพระวิหาร บางส่วน เนื้อที่ประมาณ 42 ไร่ 51 ตารางวา เพื่อก่อสร้างโครงการอ่างเก็บน้ําลําห้วยบอนอันเนื่องมาจากพระราชดําริ จ.อุบลราชธานี
ครม.เห็นชอบในหลักการเพิกถอนพื้นที่อุทยานแห่งชาติเขาพระวิหาร บางส่วน เนื้อที่ประมาณ 42 ไร่ 51 ตารางวา เพื่อก่อสร้างโครงการอ่างเก็บน้ําลําห้วยบอนอันเนื่องมาจากพระราชดําริ จังหวัดอุบลราชธานี
วันที่ 20 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบในหลักการเพิกถอนพื้นที่อุทยานแห่งชาติเขาพระวิหาร บางส่วน เนื้อที่ประมาณ 42 ไร่ 51 ตารางวา เพื่อก่อสร้างโครงการอ่างเก็บน้ําลําห้วยบอนอันเนื่องมาจากพระราชดําริ จังหวัดอุบลราชธานี ทั้งนี้เมื่อครม.เห็นชอบแล้ว จะแจ้งให้กรมอุทยานแห่งชาติ สัตว์ป่า และพันธุ์พืช ดําเนินการตามพระราชบัญญัติอุทยานแห่งชาติ พ.ศ. 2562 ในการตราพระราชกฤษฎีกาเพิกถอนพื้นที่อุทยานแห่งชาติเขาพระวิหารบางส่วน เพื่อก่อสร้างโครงการอ่างเก็บน้ําลําห้วยบอน อันเนื่องมาจากพระราชดําริ จังหวัดอุบลราชธานี ต่อไป
สําหรับโครงการอ่างเก็บน้ําลําห้วยบอนอันเนื่องมาจากพระราชดําริ มีจุดมุ่งหมายเพื่อบรรเทาความเดือดร้อนของประชาชนจากความแห้งแล้งเนื่องจากฝนแล้งในตําบลโชง และตําบลสีวิเชียร อําเภอน้ํายืน จังหวัดอุบลราชธานี เพื่อให้เกิดประโยชน์ระยะยาวต่อการพัฒนาคุณภาพชีวิตของประชาชน เพื่อเป็นการเสริมสร้างความมั่นคงในเขตอีสานตอนล่าง บริเวณชายแดนไทย-กัมพูชา เพื่อดําเนินการจัดหาแหล่งเก็บกักน้ําต้นทุน มีปริมาณน้ํารองรับการเจริญเติบโตทางเศรษฐกิจและสังคม แก้ไขปัญหาการขาดแคลนน้ําสําหรับอุปโภค-บริโภค การเกษตร เป็นแหล่งน้ําดิบสําหรับผลิตน้ําประปา เพื่อสนับสนุนอุตสาหกรรมการท่องเที่ยว และเพื่อภารกิจเสริมสร้างความมั่นคงด้านน้ํา รวมทั้งการบรรเทาอุทกภัยด้านท้ายน้ําที่จะเกิดขึ้นในฤดูน้ําหลาก ซึ่งจะทําให้เกิดความคุ้มค่าทางเศรษฐกิจในระยะยาว
น.ส.ไตรศุลีกล่าวว่า อ่างเก็บน้ําแห่งนี้สามารถเก็บกักน้ําได้ประมาณ 6 ล้านลูกบาศก์เมตร บรรเทาอุทกภัยทางด้านท้ายน้ํา รวมทั้งส่งน้ําสนับสนุนให้ประชาชนตามลําน้ําในพื้นที่อําเภอน้ํายืน อําเภอน้ําขุ่น อําเภอนาจะหลวย อําเภอเดชอุดม อําเภอนาเยีย อําเภอสว่างวีระวงศ์ อําเภอพิบูลมังสาหาร และอําเภอสิรินธร จังหวัดอุบลราชธานี โดยสามารถส่งน้ําสนับสนุนการเพาะปลูกในฤดูฝนประมาณ 5,000 ไร่ ส่งน้ําสนับสนุนการเพาะปลูกในฤดูแล้งประมาณ 1,500 ไร่ และยังเป็นแหล่งเพาะและขยายพันธุ์ปลาน้ําจืดเพื่อการประมงของประชาชนได้ด้วย
รัฐบาลไทย-ข่าวทำเนียบรัฐบาล-ครม.รับทราบมติ กพอ. ให้กองทัพเรือก่อสร้างรันเวย์ที่ 2 สนามบินอู่ตะเภา
วันอังคารที่ 1 พฤศจิกายน 2565
ครม.รับทราบมติ กพอ. ให้กองทัพเรือก่อสร้างรันเวย์ที่ 2 สนามบินอู่ตะเภา
ครม.รับทราบมติ กพอ. ให้กองทัพเรือก่อสร้างรันเวย์ที่ 2 สนามบินอู่ตะเภา
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 พฤศจิกายน 2565 ครม.รับทราบมติคณะกรรมการนโยบายเขตพัฒนาพิเศษภาคตะวันออก (กพอ.) ให้กองทัพเรือดําเนินโครงการก่อสร้างทางวิ่งและทางขับที่ 2 ซึ่งเป็นส่วนหนึ่งของโครงการพัฒนาสนามบินอู่ตะเภาและเมืองการบินภาคตะวันออก เพื่อเพิ่มศักยภาพของสนามบินอู่ตะเภาสามารถรองรับการขึ้น – ลง และขับเคลื่อนของอากาศยานได้มากยิ่งขึ้น โดยเป็นไปตามกรอบวงเงินจํานวน 17,768 ล้านบาท ที่ ครม.มีมติไปแล้วเมื่อ 30 ตุลาคม 2561 ให้กับกองทัพเรือใช้ในการดําเนินโครงการสนามบินอู่ตะเภา ทั้งนี้ กองทัพเรือได้รับการจัดสรรงบประมาณผูกพันข้ามปี 2562 – 2567 ในกรอบวงเงิน 1,463 ล้านบาทไปแล้ว
สําหรับแหล่งเงินเพื่อการดําเนินงานการก่อสร้างโครงการ อนุมัติให้กระทรวงการคลังจัดหาเงินกู้ตามมาตรา 22 แห่งพระราชบัญญัติการบริหารหนี้สาธารณะ พ.ศ.2548 และที่แก้ไขเพิ่มเติม ในกรอบวงเงิน 16,210 ล้านบาท ให้กับกองทัพเรือ ซึ่งกองทัพเรือได้รับการจัดสรรงบ โดยให้สํานักงบประมาณจัดสรรงบประมาณสมทบในอัตราส่วนของแหล่งเงินกู้และเงินงบประมาณเป็นไปตามที่กระทรวงการคลังตกลงกับแหล่งเงินกู้ ซึ่งวงเงินโครงการดังกล่าวบรรจุอยู่ในแผนบริหารหนี้สาธารณะประจําปีงบประมาณ 2565 และ 2566 อยู่แล้ว
รัฐบาลไทย-ข่าวทำเนียบรัฐบาล-บขส. เตรียมดำเนินคดีกับผู้ที่แชร์ข้อมูลเท็จ นำภาพห้องน้ำที่ไม่ใช่ของ บขส. มาแชร์ และระบุว่าเป็นห้องน้ำ ในสถานีขนส่งหมอชิต 2
วันอาทิตย์ที่ 18 กันยายน 2565
บขส. เตรียมดําเนินคดีกับผู้ที่แชร์ข้อมูลเท็จ นําภาพห้องน้ําที่ไม่ใช่ของ บขส. มาแชร์ และระบุว่าเป็นห้องน้ํา ในสถานีขนส่งหมอชิต 2
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม ชี้แจงประเด็นข่าว กรณีเพจ เฮ้ย นี่มันฟุตบาทไทยแลนด์ ได้โพสต์ภาพและข้อความ ระบุห้องน้ําสถานีขนส่งหมอชิตเน่าในหนัก ว่า จากการตรวจสอบพบว่า ประเด็นข่าวดังกล่าวไม่เป็นความจริง ลักษณะโครงสร้างของห้องน้ําในข่าว ไม่ใช่รูปแบบห้องน้ําของ บขส. ที่มีการออกแบบตามมาตรฐาน ประกอบกับ ผู้โพสไม่ได้มีการระบุสถานที่ตั้งของห้องน้ําที่ชัดเจน ส่งผลให้ประชาชนผู้รับข่าวสารเข้าใจผิด สร้างความเสียหายต่อภาพลักษณ์ของ บขส.
ทั้งนี้ การโพสหรือแชร์ข่าวที่ไม่เป็นความจริง ถือเป็นการกระทําผิดตาม พระราชบัญญัติว่าด้วยการกระทําผิดเกี่ยวกับคอมพิวเตอร์ พ.ศ.2560 โดยการนําข้อมูลอันเป็นเท็จเข้าสู่ระบบคอมพิวเตอร์ มีโทษตามกฎหมาย ซึ่ง บขส. จะดําเนินคดีจนถึงที่สุด
รัฐบาลไทย-ข่าวทำเนียบรัฐบาล-ชาวประมงเฮ! ครม.อนุมัติโครงการสินเชื่อเพื่อเสริมสภาพคล่องผู้ประกอบการประมง ระยะที่ 2 วงเงินสินเชื่อ 5,000 ล้านบาท ดอกเบี้ยต่ำเข้าถึงง่าย
วันอังคารที่ 1 พฤศจิกายน 2565
ชาวประมงเฮ! ครม.อนุมัติโครงการสินเชื่อเพื่อเสริมสภาพคล่องผู้ประกอบการประมง ระยะที่ 2 วงเงินสินเชื่อ 5,000 ล้านบาท ดอกเบี้ยต่ําเข้าถึงง่าย
ชาวประมงเฮ! ครม.อนุมัติโครงการสินเชื่อเพื่อเสริมสภาพคล่องผู้ประกอบการประมง ระยะที่ 2 วงเงินสินเชื่อ 5,000 ล้านบาท ดอกเบี้ยต่ําเข้าถึงง่าย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 พฤศจิกายน2565 ว่า ครม.อนุมัติโครงการสินเชื่อเพื่อเสริมสภาพคล่องผู้ประกอบการประมง ระยะที่ 2 วงเงินสินเชื่อ 5,000 ล้านบาท พร้อมอนุมัติกรอบวงเงินในการดําเนินการโครงการและค่าชดเชยดอกเบี้ย รวม 1,050.5 ล้านบาท ตามที่กระทรวงเกษตรและสหกรณ์เสนอ เพื่อสนับสนุนสินเชื่อดอกเบี้ยต่ําให้ผู้ประกอบการประมงพาณิชย์และประมงพื้นบ้าน ใช้เป็นเงินทุนในการปรับปรุงเครื่องมือและอุปกรณ์ในการทําประมง
โครงการสินเชื่อเพื่อเสริมสภาพคล่องผู้ประกอบการประมง ระยะที่ 2 นี้ เป็นโครงการต่อเนื่องจากระยะที่ 1 โดยมีรายละเอียดโครงการใกล้เคียงกับ ระยะที่ 1 แต่มีการปรับเงื่อนไขใหม่ อาทิ ผู้ที่ได้รับสินเชื่อจากโครงการระยะที่ 1 แล้ว จะไม่สามารถขอรับสินเชื่อจากโครงการระยะที่ 2 ได้ เว้นแต่ชําระสินเชื่อทั้งหมดของ ระยะที่ 1 เรียบร้อยแล้ว เป็นต้น ส่วนรายละเอียดและเงื่อนไขอื่นๆ ยังคงเดิม อาทิ 1.คุณสมบัติผู้ประกอบการประมงที่เข้าร่วมโครงการ เช่น มีสัญชาติไทย ครอบครองเรือประมงที่มีทะเบียนเรือไทย มีใบอนุญาตทําการประมงพาณิชย์ มีประสบการณ์มาแล้วไม่น้อยกว่า 1 ปี เป็นต้น 2.ขนาดเรือประมงและวงเงินกู้ เรือประมงขนาดตั้งแต่ 60 ตันกรอสขึ้นไป กู้ได้รายละไม่เกิน 10 ล้านบาท ยื่นกู้กับธนาคารออมสิน ส่วนเรือประมงขนาดน้อยกว่า 60 ตันกรอส กู้ได้รายละไม่เกิน 5 ล้านบาท ยื่นกู้กับธนาคารเพื่อการเกษตรและสหกรณ์การเกษตร 3.อัตราดอกเบี้ยร้อยละ 7 ต่อปี โดยเก็บจากผู้กู้ร้อยละ 4 ต่อปี และรัฐบาลชดเชยให้ร้อยละ 3 ต่อปี มีระยะเวลาชําระเงินกู้ 7 ปี สําหรับวงเงินสินเชื่อโครงการ จํานวน 5,000 ล้านบาท แบ่งเป็น ธนาคารออมสิน วงเงิน 2,000 ล้านบาท และธนาคารเพื่อการเกษตรและสหกรณ์การเกษตร วงเงิน 3,000 ล้านบาท
รัฐบาลไทย-ข่าวทำเนียบรัฐบาล-ธปท. ย้ำ “มหกรรมร่วมใจแก้หนี้” ฟรี! ไม่มีค่าใช้จ่าย แนะลูกหนี้ถาม “เลขที่คำขอ” จากเจ้าหน้าที่ที่ติดต่อไป ป้องกันการแอบอ้างของมิจฉาชีพ สอบถามเพิ่มเติม โทร.1213 หรือ ไลน์ @doctordebt
วันพุธที่ 12 ตุลาคม 2565
ธปท. ย้ํา “มหกรรมร่วมใจแก้หนี้” ฟรี! ไม่มีค่าใช้จ่าย แนะลูกหนี้ถาม “เลขที่คําขอ” จากเจ้าหน้าที่ที่ติดต่อไป ป้องกันการแอบอ้างของมิจฉาชีพ สอบถามเพิ่มเติม โทร.1213 หรือ ไลน์ @doctordebt
.....
ธนาคารแห่งประเทศไทย (ธปท.) ย้ําว่า การลงทะเบียนร่วมโครงการมหกรรมร่วมใจแก้หนี้ ไม่มีการเสียค่าใช้จ่าย หรือ ค่าดําเนินการใด ๆ ทั้งสิ้น เจ้าหน้าที่ของ ธปท. ไม่ทําธุรกรรมโดยตรงกับประชาชนและไม่มีการติดต่อโดยตรงไปที่ลูกหนี้ในทุกกรณี ทั้งนี้ เพื่อป้องกันการแอบอ้างจากมิจฉาชีพ หากมีเจ้าหน้าที่หรือตัวแทนจากเจ้าหนี้ติดต่อไป ให้ลูกหนี้สอบถาม “เลขที่คําขอ” เพื่อตรวจสอบว่าเป็นเจ้าหน้าที่จริงหรือไม่ ก่อนพูดคุยให้ข้อมูลส่วนตัว
.
ประชาชนที่ต้องการแก้ปัญหาหนี้สินยังสามารถลงทะเบียนเข้าร่วมโครงการได้ผ่านทางเว็บไซต์www.bot.or.th/debtfairถึง 30 พ.ย.65 ผู้ที่ลงทะเบียนสําเร็จแล้ว หากไม่ได้รับการติดต่อจากเจ้าหนี้เกิน 18 วัน สามารถติดตามสถานะได้กับเจ้าหนี้ที่ท่านลงทะเบียนไว้ สอบถามเพิ่มเติมได้ที่ ฝ่ายคุ้มครองผู้ใช้บริการทางการเงิน โทร.1213 ในวัน จ.-ศ. เวลา 8.30 น. – 17.30 น. หรือ ไลน์ไอดี @doctordebt
.
อ่านเพิ่มเติม คลิก >>https://www.thaigov.go.th/news/contents/details/60357
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกรัฐมนตรีขอบคุณเจ้าหน้าที่ทุกคนจากทุกหน่วยงานรัฐ เอกชน และจิตอาสา ร่วมปฏิบัติงาน ณ ศูนย์ฉีดวัคซีนกลางบางซื่อตลอด 477 วัน ชื่นชมเป็นส่วนสำคัญช่วยประเทศผ่านวิกฤต
วันอาทิตย์ที่ 2 ตุลาคม 2565
​นายกรัฐมนตรีขอบคุณเจ้าหน้าที่ทุกคนจากทุกหน่วยงานรัฐ เอกชน และจิตอาสา ร่วมปฏิบัติงาน ณ ศูนย์ฉีดวัคซีนกลางบางซื่อตลอด 477 วัน ชื่นชมเป็นส่วนสําคัญช่วยประเทศผ่านวิกฤต
​นายกรัฐมนตรีขอบคุณเจ้าหน้าที่ทุกคนจากทุกหน่วยงานรัฐ เอกชน และจิตอาสา ร่วมปฏิบัติงาน ณ ศูนย์ฉีดวัคซีนกลางบางซื่อตลอด 477 วัน ชื่นชมเป็นส่วนสําคัญช่วยประเทศผ่านวิกฤต แนะประชาชนเข้ารับวัคซีน ณ สถานพยาบาลใกล้บ้าน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ศูนย์ฉีดวัคซีนกลางบางซื่อได้ปิดตัวลงอย่างเป็นทางการเมื่อวันที่ 30 ก.ย. 65 ที่ผ่านมา รวมระยะเวลาให้บริการประชาชน 477 วัน พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขอบคุณเจ้าหน้าที่จากกระทรวงสาธารณสุข กระทรวงคมนาคม หน่วยงานงานทั้งภาครัฐ เอกชน และประชาชนจิตอาสาทุกๆ คน ที่ได้ร่วมกันปฏิบัติงานให้บริการกระจายวัคซีนให้ประชาชน 3.3 ล้านคน รวมวัคซีนกว่า 6.5 ล้านโดส
“นายกแสดงความชื่นชมเจ้าหน้าที่ทุกคนจากทุกหน่วยงานที่ได้เข้ามาร่วมกันปฏิบัติงานที่ศูนย์ฉีดวัคซีนกลางบางซื่อ ในภาวะที่ประเทศกําลังเผชิญกับวิกฤตโรคระบาด ทุกคนร่วมกันแก้ไขปัญหา อุปสรรค ลดข้อจํากัดต่างๆ จนสามารถเป็นหน่วยที่กระจายวัคซีนให้ประชาชนได้อย่างมีประสิทธิภาพ เป็นศูนย์วัคซีนที่ใหญ่ที่สุดในประเทศและเป็นกลไกสําคัญที่ทําให้ไทยเป็นหนึ่งในประเทศที่ประชาชนได้รับวัคซีนครอบคลุม เกิดภูมิต้านทานอย่างทั่วถึง สามารถผ่านพ้นวิกฤต ประชาชนกลับมาดําเนินชีวิต ธุรกิจกลับมาประกอบการได้เข้าใกล้ภาวะปกติ” น.ส.ไตรศุลี กล่าว
น.ส.ไตรศุลี กล่าวว่า ตั้งแต่วันที่ 1 ต.ค. 65 ที่รัฐบาลได้ประกาศให้โควิด19 เป็นโรคติดต่อที่ต้องเฝ้าระวัง และมาตรการทางสังคมต่างๆ มีความผ่อนคลายมาขึ้น แต่ยังคงแนะนําประชาชนสวมหน้ากากอนามัยในพื้นที่แออัด ใช้แอลกอฮอล์ล้างมือบ่อยๆ เพื่อลดโอกาสการรับเชื้อโรค ซึ่งด้วยกิจกรรมต่างๆ ที่ผ่อนคลายมากขึ้นนี้รัฐบาลยังคงรณรงค์ให้ประชาชนเข้ารับวัคซีน โดยเฉพาะผู้ที่ยังไม่เคยรับวัคซีนนั้นขอให้เข้ารับวัคซีนโดยด่วน ขณะผู้รับวัคซีนครบตามเกณฑ์ก็ขอให้เข้ารับเข็มกระตุ้น เพื่อลดอาการป่วยหนักและเสียชีวิต
สําหรับจุดบริการวัคซีนนั้นประชาชนสามารถติดต่อรับวัคซีนในสถานบริการใกล้บ้าน ซึ่งกระทรวงสาธารณสุขได้กระจายวัคซีนไปยังโรงพยาบาล สถานพยาบาลเครือข่ายทุกจังหวัด โดยประชาชนเข้ารับวัคซีนได้ฟรีโดยไม่เสียค่าใช้จ่าย พร้อมกันนี้ สถาบันโรคผิวหนังยังได้เปิดให้บริการฉีดวัคซีนสําหรับบุคคลอายุตั้งแต่ 5 ปีขึ้นไปทั้งชาวไทยและต่างชาติ ทั้งรูปแบบจองคิวฉีดล่วงหน้าได้ที่ https://covid19.iod.go.th/vaccine และลงทะเบียน ณ จุดฉีด (Walk in) ณ ห้องประชุมชั้น 20 สถาบันโรคผิวหนัง อนุสาวรีย์ชัยสมรภูมิ โดยให้บริการในวันเสาร์ ที่ 1, 8, 29 ต.ค. 65 เวลา 9.00 -15.00 น. (ยกเว้นวันเสาร์ที่ 15 และ 22 ต.ค. งดบริการเนื่องจากเป็นวันหยุดยาว)
รัฐบาลไทย-ข่าวทำเนียบรัฐบาล-ออมสิน เร่งคลอดบริษัทลูก "มีที่ มีเงิน" ให้กู้ "สินเชื่อที่ดิน" รับจำนอง-ขายฝาก ภายในสิ้นปีนี้  วงเงินให้กู้สูงถึง 50 ล้านบาท มุ่งช่วยเสริมสภาพคล่อง SMEs นำร่อง 5 จังหวัด
วันพุธที่ 12 ตุลาคม 2565
ออมสิน เร่งคลอดบริษัทลูก "มีที่ มีเงิน" ให้กู้ "สินเชื่อที่ดิน" รับจํานอง-ขายฝาก ภายในสิ้นปีนี้  วงเงินให้กู้สูงถึง 50 ล้านบาท มุ่งช่วยเสริมสภาพคล่อง SMEs นําร่อง 5 จังหวัด
สินเชื่อที่ดินมีเป้าหมายช่วยเหลือธุรกิจ SMEs โดยเปิดรับจํานองที่ดิน และขายฝาก รีไฟแนนซ์ ให้กู้ได้ ทั้งบุคคลธรรมดา วงเงินกู้ 300,000 บาท ถึง 10 ล้านบาท และนิติบุคคล วงเงินกู้ตั้งแต่ 300,000 บาท จนถึง 50 ล้านบาท ให้วงเงินกู้สูงสุด 70% ของราคาประเมิน
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ธนาคารออมสินได้ประกาศร่วมทุนจัดตั้งบริษัท มีที่ มีเงิน จํากัด กับบริษัท ทิพย กรุ๊ป โฮลดิ้งส์ จํากัด (มหาชน) และ กลุ่มบริษัท บางจาก คอร์ปอเรชั่น จํากัด (มหาชน) เมื่อช่วงไตรมาส 2 ที่ผ่านมา เพื่อเข้าไปแข่งขันในตลาดสินเชื่อที่ดิน ขายฝาก มุ่งลดโครงสร้างดอกเบี้ยซึ่งสูงเกินความเป็นจริง ให้ลูกค้าได้รับประโยชน์จากเงินกู้ที่มีต้นทุนถูกลงด้วยอัตราดอกเบี้ยและค่าธรรมเนียมที่เป็นธรรม นั้น โดยความคืบหน้าขณะนี้จนถึงเดือนพฤศจิกายน จะเป็นช่วงของการทดสอบระบบและความพร้อมต่าง ๆ จากนั้นจะนําร่องเปิดให้บริการ สินเชื่อที่ดิน ในพื้นที่ 5 จังหวัด ได้แก่ กรุงเทพมหานคร นนทบุรี ปทุมธานี สมุทรสาคร และสมุทรปราการ ซึ่งคาดว่าจะสามารถให้บริการสินเชื่อดังกล่าวตามหัวเมืองใหญ่ทั่วประเทศ ภายในสิ้นปี 2565 เป็นต้นไป โดยมีสาขาของธนาคารออมสินเป็นหลัก ในการให้บริการ ทั้งนี้ จะมีการเปิดตัวผู้บริหาร และบริษัท มีที่ มีเงิน จํากัด อย่างเป็นทางการในเดือนธันวาคมนี้
สินเชื่อที่ดิน มีเป้าหมายช่วยเหลือธุรกิจ SMEs โดยเปิดรับจํานองที่ดิน และขายฝาก รีไฟแนนซ์ ให้กู้ได้ ทั้งบุคคลธรรมดา วงเงินกู้ 300,000 บาท ถึง 10 ล้านบาท และนิติบุคคล วงเงินกู้ตั้งแต่ 300,000 บาท จนถึง 50 ล้านบาท ให้วงเงินกู้สูงสุด 70% ของราคาประเมินที่ดินราชการ คิดอัตราดอกเบี้ย 6.99-8.99% ต่อปี ระยะเวลาผ่อนชําระสูงสุดไม่เกิน 5 ปี โดยให้ปลอดชําระเงินต้นนาน 1 ปี ที่สําคัญคือ ไม่ตรวจเครดิตบูโร ไม่ตรวจสอบรายได้ และไม่ต้องใช้บุคคลค้ําประกันเงินกู้
อนึ่ง ธนาคารออมสินประสบความสําเร็จจากการเปิดให้บริการสินเชื่อ SMEs มีที่ มีเงิน ในช่วงปี 2563-2565 ซึ่งสามารถช่วยธุรกิจขนาดเล็ก ธุรกิจท่องเที่ยว และธุรกิจทั่วไป ด้วยวงเงินสินเชื่อรวมกว่า 21,000 ล้านบาท จนนําไปสู่การจัดตั้ง บริษัท มีที่ มีเงิน จํากัด เพื่อทําธุรกิจสินเชื่อที่ดิน ในการช่วยลดภาระ และเพิ่มสภาพคล่องให้กับผู้ประกอบการธุรกิจ หรือ SMEs เชื่อว่าด้วยจุดแข็งของเครือข่ายสาขาของทั้งธนาคารออมสิน บริษัท ทิพย กรุ๊ป โฮลดิ้งส์ และ กลุ่มบริษัท บางจาก คอร์ปอเรชั่น จะสามารถปล่อยสินเชื่อที่ดิน และช่วยประชาชนกลุ่มธุรกิจ SMEs ได้ครอบคลุมทั่วประเทศต่อไป
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงยุติธรรม ตรวจเยี่ยมผู้ต้องขัง กองงานสาธารณะ ช่วยลอกท่อ แก้ไขปัญหาน้ำท่วมขังในเขตพื้นที่ถนนแจ้งวัฒนะ
วันศุกร์ที่ 9 กันยายน 2565
เลขานุการรัฐมนตรีว่าการกระทรวงยุติธรรม ตรวจเยี่ยมผู้ต้องขัง กองงานสาธารณะ ช่วยลอกท่อ แก้ไขปัญหาน้ําท่วมขังในเขตพื้นที่ถนนแจ้งวัฒนะ
เลขานุการรัฐมนตรีว่าการกระทรวงยุติธรรม ตรวจเยี่ยมผู้ต้องขัง กองงานสาธารณะ ช่วยลอกท่อ แก้ไขปัญหาน้ําท่วมขังในเขตพื้นที่ถนนแจ้งวัฒนะ
ในวันศุกร์ที่ 9 กันยายน 2565 เวลา 09.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วย นายนัสธี ทองปลาด ผู้บัญชาการเรือนจําพิเศษกรุงเทพมหานคร และ นายวุฒิชัย เจนวิริยะกุล ผู้บัญชาการเรือนจํากลางคลองเปรม ให้ความช่วยเหลือประชาชนในพื้นที่บริเวณถนนแจ้งวัฒนะ บริเวณด้านหน้ากระทรวงยุติธรรม ถนนแจ้งวัฒนะ ซึ่งเป็นพื้นที่น้ําท่วมขังสูง ส่งผลให้การจราจรติดขัดอย่างมาก จึงได้สั่งการให้นายอายุตม์ สินธพพันธุ์ อธิบดีกรมราชทัณฑ์มอบหมายให้ ผู้บัญชาการเรือนจําพิเศษกรุงเทมหานคร และผู้บัญชาการเรือนจํากลางคลองเปรม นําผู้ต้องขังกองงานสาธารณะ พร้อมเจ้าหน้าที่ ลงพื้นที่เพื่อลอกท่อระบายน้ํา เนื่องจากมีสิ่งปฏิกูลและวัสดุที่ย่อยสลายยากจํานวนมาก ทําให้ปริมาณน้ําในพื้นที่ระบายได้อย่างล่าช้า จนทําให้เกิดน้ําท่วมขังเอ่อล้นบริเวณถนน ส่งผลกระทบต่อการจราจรบนถนนแจ้งวัฒนะที่ติดขัดเป็นเวลานาน
โอกาสนี้ เลขา รมว.ยุติธรรม กล่าวว่า นโยบายของ รมว.ยุติธรรม ในการส่งผู้ต้องขังออกบําเพ็ญประโยชน์ด้วยการช่วยลอกท่อระบายน้ําในเขตพื้นที่กรุงเทพมหานครที่มีน้ําท่วมขัง เพื่อบรรเทาความเดือดร้อนของประชาชน ซึ่งเมื่อวานนี้น้ําท่วมมากที่สุดในเขตลาดกระบัง บริเวณที่มีการก่อสร้าง สิ่งที่พบในท่อจะเป็นเศษวัสดุที่เป็นหินทรายจํานวนมาก ซึ่งเมื่อได้ลอกท่อแล้วทําให้น้ําระบายดีขึ้นมาก และในบริเวณซอย สน.จรเข้น้อย ซึ่งเป็นพื้นที่เอกชน ได้มีการนําปูนไปโบกทับ ปิดฝาท่อหมด ส่งผลให้น้ําท่วมขัง ทราบว่ายังมีการฟ้องร้องคดี โดยจะประสานหน่วยงานของรัฐเข้าไปช่วยดูแลเพื่อช่วยแก้ไขปัญหาดังกล่าว
และวันนี้ทางผู้บัญชาการเรือนจํากลางคลองเปรม และผู้บัญชาการเรือนจําพิเศษกรุงเทพมหานครได้จัดส่งผู้ต้องขังออกบําเพ็ญประโยชน์ช่วยลอกท่อระบายน้ํา บริเวณถนนแจ้งวัฒนะด้านหน้ากระทรวงยุติธรรม จํานวน 48 คน ระยะทางกว่า 300 เมตร เนื่องจากเมื่อวานนี้ฝนตกหนัก ทําให้น้ําท่วมขัง จากการลอกท่อขึ้นมาพบเศษ ดินทราย จํานวนมาก การลอกท่อจะช่วยลดปัญหาน้ําท่วมขังได้มาก และบรรเทาปัญหาความเดือดร้อนให้กับประชาชนได้เป็นอย่างดี
รัฐบาลไทย-ข่าวทำเนียบรัฐบาล-รมช.สธ. นำข้าราชการ วางพวงมาลาถวายราชสักการะเนื่องในวันมหิดล
วันเสาร์ที่ 24 กันยายน 2565
รมช.สธ. นําข้าราชการ วางพวงมาลาถวายราชสักการะเนื่องในวันมหิดล
รัฐมนตรีช่วยว่าการกระทรวงสาธารณสุข นําผู้บริหาร ข้าราชการ และบุคลากรสาธารณสุข วางพวงมาลาถวายราชสักการะและถวายสดุดี สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี เนื่องในวันมหิดล
วันนี้ (24 กันยายน 2565) ที่บริเวณลานพระราชานุสาวรีย์สมเด็จพระมหิตลาธิเบศร อดุลยเดชวิกรมพระบรมราชชนกและสมเด็จพระศรีนครินทราบรมราชชนนี บนแท่นฐานเดียวกัน กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นําคณะผู้บริหาร หัวหน้าส่วนราชการ ข้าราชการและบุคลากรในสังกัดกระทรวงสาธารณสุข รวมทั้งผู้แทนหน่วยงาน มูลนิธิ สมาคม องค์กรต่าง ๆ วางพวงมาลาถวายราชสักการะและกล่าวถวายสดุดี เนื่องในวันมหิดล อันเป็นวันคล้ายวันสวรรคตของสมเด็จพระมหิตลาธิเบศรอดุลยเดชวิกรม พระบรมราชชนก ซึ่งตรงกับวันที่ 24 กันยายนของทุกปี
ดร.สาธิต กล่าวสดุดีว่า สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ทรงมีคุณูปการอันใหญ่หลวงต่อปวงชนชาวไทย ทรงมีพระปรีชาญาณหยั่งเห็นการณ์ไกลว่าความเจริญรุ่งเรืองของประเทศชาติและความผาสุกของพสกนิกร มีความเกี่ยวโยงสัมพันธ์อย่างใกล้ชิดกับการแพทย์และการสาธารณสุขที่มีประสิทธิภาพสูง ตลอดพระชนม์ชีพของพระองค์ได้ทรงทุ่มเทพระวรกาย พระสติปัญญาและทรัพย์สินส่วนพระองค์ ทรงวางรากฐานการพัฒนาบุคลากรด้านการแพทย์ การสาธารณสุขและการพยาบาลและทรงเป็นต้นแบบในการนําความรู้มาใช้จริง ดังพระราชดํารัสที่ว่า “ความสําเร็จที่แท้ มิใช่อยู่ที่การเรียนรู้เท่านั้นแต่อยู่ที่ความสามารถในการประยุกต์ใช้ความรู้นั้นให้เกิดประโยชน์แก่มวลมนุษยชาติ” รวมทั้งทรงมุ่งมั่นปฏิบัติพระราชกรณียกิจเพื่อประโยชน์ต่อผู้อื่น ทรงเสริมสร้างความอยู่ดีมีสุขให้กับประชาชนโดยไม่เลือกฐานะ ไม่ถือพระองค์ จนเป็นที่ซาบซึ้งในพระมหากรุณาธิคุณอันยิ่งใหญ่ ประชาชนชาวไทยจึงพร้อมใจกันขอพระราชทานพระบรมราชานุญาต ถวายพระราชสมัญญานาม สมเด็จพระมหิตลาธิเบศร อดุลยเดชวิกรม พระบรมราชชนก ว่า “พระบิดาแห่งการแพทย์แผนปัจจุบันของไทย” และ สมเด็จพระศรีนครินทราบรมราชชนนี ว่า “พระมารดาแห่งการสาธารณสุขไทย”
กระทรวงสาธารณสุข ในฐานะหน่วยงานหลักด้านการแพทย์และการสาธารณสุขของประเทศได้ขอพระราชทานพระบรมราชานุญาตจัดสร้างพระราชานุสาวรีย์ สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี อยู่บนแท่นฐานเดียวกัน ในบริเวณกระทรวงสาธารณสุข เพื่อน้อมเกล้าน้อมกระหม่อมถวายเป็นอนุสรณ์สถิตแห่งความรัก เทิดทูน และน้อมรําลึกถึงพระมหากรุณาธิคุณ อีกทั้งเป็นการเทิดพระเกียรติของทั้งสองพระองค์
ทั้งนี้ ดร.สาธิต ได้กล่าวในนามผู้บริหาร ข้าราชการและบุคลากรสังกัดกระทรวงสาธารณสุข น้อมรําลึกถึงพระมหากรุณาธิคุณ และน้อมถวายพระเกียรติคุณของทั้งสองพระองค์ พร้อมปฏิญาณตนดําเนินรอยตามเบื้องพระยุคลบาท สืบสานพระราชปณิธานของทั้งสองพระองค์สืบไป
****************************************** 24 กันยายน 2565
รัฐบาลไทย-ข่าวทำเนียบรัฐบาล-วธ.เผย ครม. มีมติอนุมัติแต่งตั้งผู้บริหารระดับ 10 ให้ “ชัยพล” เป็น “อธิบดีกรมการศาสนา” พนมบุตร เป็นอธิบดีกรมศิลปากร ประสพ เป็นผอ.สำนักงานศิลปวัฒนธรรมร่วมสมัย
วันพฤหัสบดีที่ 1 กันยายน 2565
วธ.เผย ครม. มีมติอนุมัติแต่งตั้งผู้บริหารระดับ 10 ให้ “ชัยพล” เป็น “อธิบดีกรมการศาสนา” พนมบุตร เป็นอธิบดีกรมศิลปากร ประสพ เป็นผอ.สํานักงานศิลปวัฒนธรรมร่วมสมัย
วธ.เผย ครม. มีมติอนุมัติแต่งตั้งผู้บริหารระดับ 10 ให้ “ชัยพล” เป็น “อธิบดีกรมการศาสนา” พนมบุตร เป็นอธิบดีกรมศิลปากร ประสพ เป็นผอ.สํานักงานศิลปวัฒนธรรมร่วมสมัย ขณะที่ “โกวิท” เป็นอธิบดีกรมส่งเสริมวัฒนธรรม
วธ.เผย ครม. มีมติอนุมัติแต่งตั้งผู้บริหารระดับ 10 ให้ “ชัยพล” เป็น “อธิบดีกรมการศาสนา” พนมบุตร เป็นอธิบดีกรมศิลปากร ประสพ เป็นผอ.สํานักงานศิลปวัฒนธรรมร่วมสมัย ขณะที่ “โกวิท” เป็นอธิบดีกรมส่งเสริมวัฒนธรรม
วันที่ 30 สิงหาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวภายหลังร่วมประชุมคณะรัฐมนตรี (ครม.) ว่า คณะรัฐมนตรีมีมติอนุมัติตามที่กระทรวงวัฒนธรรม (วธ.) เสนอแต่งตั้งข้าราชการให้ดํารงตําแหน่งประเภทบริหาร ระดับสูง ในกระทรวงวัฒนธรรม โดยให้มีผลตั้งแต่วันที่ 1 ตุลาคม 2565 เป็นต้นไป เพื่อทดแทนตําแหน่งที่ผู้ครองตําแหน่งอยู่เดิมจะเกษียณอายุราชการ และเพื่อการสับเปลี่ยนหมุนเวียน จํานวน 4 ราย ดังนี้
1. นายชัยพล สุขเอี่ยม ผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง กระทรวงวัฒนธรรม ไปดํารงตําแหน่ง อธิบดี (นักบริหาร ระดับสูง) กรมการศาสนา กระทรวงวัฒนธรรม 2. นายพนมบุตร จันทรโชติ ผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง กระทรวงวัฒนธรรม ไปดํารงตําแหน่ง อธิบดี (นักบริหาร ระดับสูง) กรมศิลปากร กระทรวงวัฒนธรรม 3. นายโกวิท ผกามาศ ผู้อํานวยการสํานักงาน (นักบริหาร ระดับสูง) สํานักงานศิลปวัฒนธรรมร่วมสมัย กระทรวงวัฒนธรรม ไปดํารงตําแหน่ง อธิบดี (นักบริหาร ระดับสูง) กรมส่งเสริมวัฒนธรรม กระทรวงวัฒนธรรม 4. นายประสพ เรียงเงิน ผู้ตรวจราชการกระทรวง (ผู้ตรวจราชการกระทรวง ระดับสูง) สํานักงานปลัดกระทรวง กระทรวงวัฒนธรรม ไปดํารงตําแหน่ง ผู้อํานวยการสํานักงาน (นักบริหาร ระดับสูง) สํานักงานศิลปวัฒนธรรมร่วมสมัย กระทรวงวัฒนธรรม ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้ง
รัฐมนตรีว่าการกระทรวงวัฒนธรรม กล่าวต่อไปว่า สําหรับผู้บริหารระดับสูงทั้ง 4 รายที่ได้รับการแต่งตั้งในครั้งนี้ เป็นผู้ที่มีความรู้ความสามารถและประสบการณ์ขับเคลื่อนงานด้านศาสนา ศิลปะและวัฒนธรรมตามนโยบายรัฐบาลและกระทรวงวัฒนธรรม ในการส่งเสริมเทิดทูนสถาบันชาติ ศาสนา พระมหากษัตริย์ สืบสาน รักษา ต่อยอดมรดกภูมิปัญญา สร้างมูลค่าเพิ่มทางเศรษฐกิจให้กับประเทศ
รัฐบาลไทย-ข่าวทำเนียบรัฐบาล-กรมทางหลวงชนบท กำชับแขวงทางหลวงชนบทเร่งให้ความช่วยเหลือประชาชน พร้อมฟื้นฟูสายทางหลวงชนบท
วันพุธที่ 26 ตุลาคม 2565
กรมทางหลวงชนบท กําชับแขวงทางหลวงชนบทเร่งให้ความช่วยเหลือประชาชน พร้อมฟื้นฟูสายทางหลวงชนบท
ที่ได้รับผลกระทบจากอุทกภัย ตามนโยบายรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวถึงสถานการณ์อุทกภัยที่เกิดขึ้นในประเทศไทยขณะนี้ว่า มีสายทางหลวงชนบทได้รับผลกระทบจากการกัดเซาะของมวลน้ําที่ท่วมขัง และทําให้สายทางหลวงชนบทได้รับความเสียหายทั้งสิ้น จํานวน 102 สายทาง ปัจจุบันสามารถเปิดให้ประชาชนสัญจรผ่านได้แล้วจํานวน 45 สายทาง และยังไม่สามารถสัญจรได้ จํานวน 57 สายทาง แบ่งออกเป็น ภาคเหนือ จํานวน 2 สายทาง ภาคกลาง จํานวน 15 สายทาง ภาคตะวันออกเฉียงเหนือ จํานวน 40 สายทาง ทั้งนี้ ได้กําชับให้ผู้อํานวยการแขวงทางหลวงชนบทเตรียมพร้อมในทุกมิติ เช่น เครื่องจักร วัสดุอุปกรณ์ กําลังคน รถรับ - ส่งประชาชน และสิ่งของที่จําเป็น เพื่อเร่งช่วยเหลือประชาชนให้ทันต่อสถานการณ์ ตลอดจนลงพื้นที่ติดตามดูแลสถานการณ์น้ําท่วมอย่างใกล้ชิด พร้อมรับฟังปัญหาความเดือดร้อนจากพี่น้องประชาชนในพื้นที่ เพื่อเร่งรัดฟื้นฟูสายทางหลวงชนบทที่ได้รับผลกระทบอย่างเต็มที่ และรายงานผลการดําเนินงานช่วยเหลือพี่น้องประชาชนให้รับทราบทุกวันจนกว่าสถานการณ์จะกลับเข้าสู่ภาวะปกติ
อธิบดีกรมทางหลวงชนบท กล่าวต่อว่า การเกิดอุทกภัยในประเทศไทยครั้งนี้ ทั้งนายกรัฐมนตรีและรัฐมนตรีว่าการกระทรวงคมนาคม มีความห่วงใยในความเดือดร้อนของประชาชนเป็นอย่างมาก โดยได้มอบแนวทางให้หน่วยงานที่เกี่ยวข้องเร่งให้ความช่วยเหลือและเยียวยาอย่างเร่งด่วน โดยในส่วนของกรมทางหลวงชนบทได้เร่งดําเนินการสํารวจ ออกแบบ ประมาณการราคา และจัดทําข้อมูลความเสียหายของสายทางหลวงชนบทที่ได้รับผลกระทบจากอุทกภัยเพื่อเสนอคณะรัฐมนตรี (ครม.) พิจารณาโดยด่วน และหากสิ่งใดที่สามารถดําเนินการได้ก่อนขอให้ดําเนินการทันที โดยไม่ต้องรอน้ําลด อาทิ การให้ความช่วยเหลือโดยจัดรถเพื่อรับ - ส่งประชาชนที่ติดค้างอยู่ในพื้นที่ ให้สามารถเดินทางใช้ชีวิตประจําวันได้ตามปกติ การบูรณาการร่วมกับหน่วยงานที่เกี่ยวข้องในพื้นที่เพื่อเร่งฟื้นฟูสายทางหลวงชนบทที่ถูกน้ํากัดเซาะจนได้รับความเสียหายให้สามารถใช้สัญจรชั่วคราวอย่างปลอดภัยได้ก่อน การลงพื้นที่เพื่อรับฟังปัญหาความเดือดร้อนและดําเนินการอย่างเต็มที่ในการช่วยเหลือบรรเทาทุกข์ให้กับพี่น้องประชาชน การเฝ้าระวังติดตามสถานการณ์น้ําท่วมอย่างใกล้ชิด เป็นต้น พร้อมทั้งได้เน้นย้ําให้ทุกหน่วยที่ได้รับผลกระทบต้องรายงานผลการดําเนินการช่วยเหลือประชาชนให้รับทราบทุกวัน เพื่อให้เป็นไปตามแนวทางการให้ความช่วยเหลือและเยียวยาพี่น้องประชาชนอย่างเต็มที่และรวดเร็วของรัฐมนตรีว่าการกระทรวงคมนาคม
สําหรับพี่น้องประชาชนที่มีความจําเป็นจะต้องเดินทางไปในพื้นที่ที่ประสบอุทกภัย ขอให้เดินทางด้วยความระมัดระวัง และขอให้ตรวจสอบข้อมูลก่อนเดินทางทุกครั้ง ที่สําคัญขอให้สังเกตป้ายเตือน ป้ายบอกทาง เพื่อความปลอดภัยของตนเอง โดยสามารถติดต่อสอบถามรายละเอียดเพิ่มเติมได้ที่ สายด่วนกรมทางหลวงชนบท โทร. 1146 หรือแขวงทางหลวงชนบทแต่ละจังหวัดเพื่อหลีกเลี่ยงและวางแผนก่อนเดินทาง ต่อไป
รัฐบาลไทย-ข่าวทำเนียบรัฐบาล-กรมเจ้าท่า เตรียมพร้อมความปลอดภัยทางน้ำ รับเทศกาลหยุดยาวเดือนตุลาคมนี้ ส่งเสริมการท่องเที่ยวกระตุ้นเศรษฐกิจไทย
วันอังคารที่ 11 ตุลาคม 2565
กรมเจ้าท่า เตรียมพร้อมความปลอดภัยทางน้ํา รับเทศกาลหยุดยาวเดือนตุลาคมนี้ ส่งเสริมการท่องเที่ยวกระตุ้นเศรษฐกิจไทย
...
กรมเจ้าท่า เตรียมพร้อมความปลอดภัยทางน้ํา รับเทศกาลหยุดยาวเดือนตุลาคมนี้ ส่งเสริมการท่องเที่ยวกระตุ้นเศรษฐกิจไทย
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ตามนโยบายรัฐบาลมุ่งเดินหน้าผลักดันอุตสาหกรรมฟื้นการท่องเที่ยวในทุกมิติ เพื่อเพิ่มขีดความสามารถในการแข่งขันประเทศ กระทรวงคมนาคม โดยรัฐมนตรีว่าการกระทรวงคมนาคม นายศักดิ์สยาม ชิดชอบ และรัฐมนตรีช่วยว่าการกระทรวงคมนาคม ดร.อธิรัฐ รัตนเศรษฐ ได้มอบหมายให้กรมเจ้าท่า ดําเนินการเตรียมพร้อมความปลอดภัยทางน้ํา รับเทศกาลหยุดยาวในช่วงเดือนตุลาคม 2565 ซึ่งมีวันหยุดยาวต่อเนื่องหลายวัน ระหว่างวันที่ 13 - 16 ตุลาคม 2565 คาดการณ์จะมีประชาชนเดินทางมากขึ้นหลังรัฐบาลผ่อนคลายมาตรการต่างๆ จึงได้สั่งการให้สํานักงานเจ้าท่าภูมิภาค 1 - 7 และสาขา เพื่อเตรียมความพร้อมรองรับการเดินทางท่องเที่ยวและกลับภูมิลําเนาช่วงวันหยุดยาวของประชาชน พร้อมกับเป็นการกระตุ้นเศรษฐกิจการท่องเที่ยว ให้ฟื้นตัวได้เป็นอย่างดี
จังหวัดฝั่งอันดามัน เป็นพื้นที่ในการกํากับดูแลความปลอดภัยของสํานักงานเจ้าท่าภูมิภาคที่ 5 ประกอบไปด้วยสํานักงานเจ้าท่าภูมิภาค 6 สาขา ส่วนใหญ่จะเป็นพื้นที่ที่มีการท่องเที่ยวทางน้ําทางทะเลไม่ว่าจะเป็น จ.ระนอง จ.พังงา จ.กระบี่ จ.ภูเก็ต จ.ตรัง และจ.สตูล โดยในวันที่ 10 ตุลาคม 2565 นายวิวัธน์ ชิดเชิดวงศ์ ผู้อํานวยการสํานักงานเจ้าท่าภูมิภาคที่ 5 ได้จัดประชุมหน่วยงานในสังกัด เพื่อเตรียมความพร้อมรองรับการควบคุม กํากับ ดูแลและอํานวยความสะดวกด้านการคมนาคมขนส่งทางน้ําให้แก่ประชาชนและนักท่องเที่ยวก่อนเทศกาลหยุดยาว ดังนี้
สํานักงานเจ้าท่าภูมิภาคสาขาตรัง ซึ่งออกตรวจตราความปลอดภัย ก่อนวันหยุดต่อเนื่อง โดยตรวจสอบสภาพความมั่นคงแข็งแรงของท่าเทียบเรือโดยสาร ตัวเรือ เครื่องจักรเรือ อุปกรณ์ประจําเรือ ตลอดจนอุปกรณ์ช่วยชีวิต พร้อมทั้งเข้มงวดกวดขันเรือในพื้นที่ให้ปฏิบัติตามกฎหมายและมาตรการความปลอดภัยทางน้ําก่อนเรือออกจากท่าเรือ
สํานักงานเจ้าท่าภูมิภาคสาขาสตูล ตรวจสอบความเรียบร้อย ความปลอดภัยของท่าเทียบเรือและความพร้อมของเรือ อาทิ ถังดับเพลิง พวงชูชีพ เสื้อชูชีพ ในช่วงก่อนวันหยุดต่อเนื่อง และได้เน้นย้ําเกี่ยวกับมาตรการการป้องกัน การแพร่เชื้อโควิด-19 ให้ผู้ประกอบกิจการทําความสะอาดโดยฉีดพ่นแอลกอฮอล์ บริเวณเบาะนั่งและเสื้อชูชีพในเรือสปีดโบต พร้อมทั้งจัดตั้งศูนย์อํานวยการความปลอดภัยทางน้ํา ณ ท่าเทียบเรือปากบารา
สํานักงานเจ้าท่าภูมิภาคสาขากระบี่ ออกตรวจตราอํานวยความสะดวกบริเวณท่าเทียบเรือต่าง ๆ ในพื้นที่จังหวัดกระบี่ เพื่อเฝ้าระวังความปลอดภัยทางน้ํา พร้อมกําชับให้เจ้าของเรือ ผู้ควบคุมเรือปฏิบัติตามกฎหมายอย่างเคร่งครัด และให้ผู้โดยสารให้สวมใส่เสื้อชูชีพตลอดการสัญจรทางน้ํา
ทั้งนี้ กรมเจ้าท่าพร้อมบูรณาการร่วมกับหน่วยงานอื่นๆ เพื่อลดการเกิดอุบัติเหตุ พร้อมขอความร่วมมือประชาชนและนักท่องเที่ยวโปรดเชื่อฟังเจ้าหน้าที่ประจําท่าเทียบเรือ ระมัดระวังการขึ้น - ลงเรือ สวมใส่เสื้อชูชีพขณะโดยสารเรือ เพื่อให้วันหยุดยาวในช่วงเดือนตุลาคมนี้เกิดความปลอดภัย อุบัติเหตุต้องเป็นศูนย์ ตามนโยบายของรัฐบาลและกระทรวงคมนาคม
รัฐบาลไทย-ข่าวทำเนียบรัฐบาล-กระทรวงคมนาคมจัดการประชุมสัมมนา “เทคโนโลยี 5G มิติใหม่ในการเพิ่มประสิทธิภาพและคุณภาพความปลอดภัยระบบคมนาคมขนส่งไทย”
วันพุธที่ 21 กันยายน 2565
กระทรวงคมนาคมจัดการประชุมสัมมนา “เทคโนโลยี 5G มิติใหม่ในการเพิ่มประสิทธิภาพและคุณภาพความปลอดภัยระบบคมนาคมขนส่งไทย”
เพื่อพัฒนา Smart Logistics และ Smart Mobility
นายพิศักดิ์ จิตวิริยะวศิน รองปลัดกระทรวงคมนาคม ผู้บริหารเทคโนโลยีสารสนเทศระดับสูง ประจํากระทรวง (Ministry Chief Information Officer : MCIO) เป็นประธานเปิดการประชุมสัมมนา “เทคโนโลยี 5G มิติใหม่ในการเพิ่มประสิทธิภาพ และคุณภาพความปลอดภัยระบบคมนาคมขนส่งไทย” โดยได้รับเกียรติจากวิทยากรผู้ทรงคุณวุฒิ ได้แก่ นายธีระพงษ์ รอดประเสริฐ อดีตผู้ช่วยรัฐมนตรีประจํากระทรวงคมนาคม ดร.ชาครี บํารุงวงศ์ รักษาการที่ปรึกษาด้านเศรษฐกิจการขนส่งทางบก ศ.ดร.เอกชัย สุมาลี จากสถาบันนวัตกรรมบูรณาการแห่งจุฬาลงกรณ์มหาวิทยาลัย และ ดร.สุเมธ องกิตติกุล จากสถาบันวิจัยเพื่อการพัฒนาประเทศไทย (TDRI) ร่วมให้ความรู้ ผู้บริหาร บุคลากรจากสํานักงานปลัดกระทรวงคมนาคม และหน่วยงานในสังกัด เข้าร่วมการประชุมสัมมนาฯ ในวันที่ 21 กันยายน 2565 ณ ห้องประชุมสุรศักดิ์ โรงแรม อีสติน แกรนด์ สาทร กรุงเทพฯ
นายพิศักดิ์ จิตวิริยะวศิน กล่าวว่า ตามที่ พลเอก ประยุทธ์ จันทร์โอชา นายกรัฐมนตรีมีนโยบายกําหนดทิศทางการขับเคลื่อนและการใช้ประโยชน์ของเทคโนโลยี 5G ให้ทุกภาคส่วนเตรียมความพร้อมรองรับการใช้งาน เพื่อให้เป็นไปตามแผนปฏิบัติการว่าด้วยการส่งเสริมการใช้ประโยชน์ 5Gของประเทศไทย กระทรวงคมนาคมจึงได้แต่งตั้งคณะกรรมการขับเคลื่อนการพัฒนาการใช้ประโยชน์จากเทคโนโลยี 5G ของกระทรวงฯ เพื่อสนับสนุนเร่งรัดการขับเคลื่อนยุทธศาสตร์ 5G ของประเทศ ในการต่อยอดประยุกต์ใช้ เพื่อพัฒนาโครงสร้างพื้นฐานคมนาคมให้สอดคล้องกับทิศทางการขับเคลื่อน 5G และเสนอแนะแนวทางการดําเนินงาน ตลอดจนบูรณาการการดําเนินงานกกันภายในหน่วยงานในสังกัดกระทรวงฯ และหน่วยงานภายนอกที่เกี่ยวข้องทั้งภาครัฐและภาคเอกชน เพื่อให้สามารถรองรับกับความต้องการ และมีความสอดคล้องกับเทคโนโลยีที่มีการเปลี่ยนแปลงอย่างรวดเร็วในยุคปัจจุบัน ซึ่งหนึ่งในปัจจัยสําคัญที่รองรับการพัฒนาดังกล่าว คือ การพัฒนาโครงสร้างพื้นฐานด้านดิจิทัล ทําหน้าที่เป็นเครือข่ายสื่อสารข้อมูล เชื่อมโยงทุกองค์ประกอบของระบบคมนาคมขนส่งในทุกระดับเข้าด้วยกัน
ศูนย์เทคโนโลยีสารสนเทศการสื่อสาร สํานักงานปลัดกระทรวงคมนาคม ได้ดําเนินโครงการการประชุมสัมมนาฯ โดยมีวัตถุประสงค์เพื่อจัดทําข้อมูลเสนองานของหน่วยงานภาคคมนาคมขนส่ง ในการประยุกต์ใช้เทคโนโลยี 5G ทั้งในด้านกฎหมาย ระเบียบ มาตรฐาน โครงสร้างพื้นฐาน ยานพาหนะ กระบวนการขนส่ง การพัฒนาบุคลากร ระบบเอกสาร ระบบข้อมูล ตลอดจนรายละเอียดอื่น ๆ ที่จําเป็น
รวมทั้งการประยุกต์ใช้กับเทคโนโลยีการสื่อสารระหว่างยานพาหนะกับทุกสิ่ง (Vehicle-to-Everything : V2X) การประยุกต์ใช้กับอากาศยานไร้คนขับ (Drone) ตามแผนปฏิบัติการว่าด้วยการส่งเสริมการใช้ประโยชน์ 5G ของประเทศไทย เพื่อจัดทําข้อเสนอแนวทางในการใช้อากาศยานไร้คนขับในด้านต่าง ๆ ได้แก่ การจัดทํามาตรฐานคลื่นความถี่ ช่องสัญญาณ การเข้ารหัส เพดานบิน ความเร็ว ทิศทาง ตําแหน่ง พื้นที่จํากัด (Restricted Air Space) เพื่อใช้ในภารกิจด้านการขนส่ง และพัฒนาบุคลากรให้มีองค์ความรู้ความเข้าใจในเทคโนโลยี 5G เพื่อการประยุกต์ใช้ในงานด้านคมนาคมขนส่ง
รัฐบาลไทย-ข่าวทำเนียบรัฐบาล-รองโฆษกรัฐบาลย้ำ มาตรการลดอัตราเงินสมทบประกันสังคมงวดเดือนตุลาคม-ธันวาคม บังคับใช้แล้ว ช่วยเพิ่มสภาพคล่องนายจ้างผู้ประกอบการ ช่วยลดภาระค่าใช้จ่ายลูกจ้างผู้ประกันตนม.33 และม.39
วันพฤหัสบดีที่ 27 ตุลาคม 2565
รองโฆษกรัฐบาลย้ํา มาตรการลดอัตราเงินสมทบประกันสังคมงวดเดือนตุลาคม-ธันวาคม บังคับใช้แล้ว ช่วยเพิ่มสภาพคล่องนายจ้างผู้ประกอบการ ช่วยลดภาระค่าใช้จ่ายลูกจ้างผู้ประกันตนม.33 และม.39
รองโฆษกรัฐบาลย้ํา มาตรการลดอัตราเงินสมทบประกันสังคมงวดเดือนตุลาคม-ธันวาคม บังคับใช้แล้ว ช่วยเพิ่มสภาพคล่องนายจ้างผู้ประกอบการ ช่วยลดภาระค่าใช้จ่ายลูกจ้างผู้ประกันตนม.33 และม.39 แต่สิทธิประโยชน์เหมือนเดิม
วันที่ 27 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ขณะนี้มาตรการลดอัตราเงินสมทบประกันสังคมงวดเดือนตุลาคม-ธันวาคม 2565 มีผลบังคับใช้แล้ว ตามที่มีมติคณะรัฐมนตรีเห็นชอบเมื่อวันที่ 20 กันยายน 2565 เพื่อช่วยบรรเทาภาระค่าใช้จ่ายชองลูกจ้างผู้ประกันตน และเพิ่มสภาพคล่องให้กับนายจ้างผู้ประกอบการจากสถานการณ์การปรับขึ้นค่าแรงขั้นต่ําและภาวะค่าครองชีพที่สูงขึ้นเนื่องจากผลกระทบจากสถานการณืวิกฤติโลก ตามที่กระทรวงแรงงานเสนอ
น.ส.ทิพานัน กล่าวว่า การปรับลดอัตราเงินสมทบจะเริ่มตั้งแต่งวดเดือนตุลาคม - ธันวาคม 2565 โดยให้จัดเก็บเงินสมทบฝ่ายนายจ้างและลูกจ้างผู้ประกันตนตามมาตรา 33 เหลือร้อยละ 3 ของค่าจ้าง (จากเดิมร้อยละ 5) ทําให้อัตราเงินสมทบที่นายจ้างและลูกจ้างจ่ายอยู่ในระหว่าง 49.50-450 บาทต่อเดือน (จากเดิม 83-750 บาทต่อเดือน) และสําหรับผู้ประกันตนตามมาตรา 39 ปรับลดอัตราเงินสมทบเหลือร้อยละ 3 ของค่าจ้าง (จากเดิมร้อยละ 5 เช่นกัน) ทําให้จากเดิมที่ชําระเงินสมทบเดือนละ 432 บาท เหลือเดือนละ 240 บาท และแม้จะมีการปรับลดอัตราเงินสมทบแต่ผู้ประกันตนยังคงได้รับสิทธิประโยชน์เหมือนเดิม
“รัฐบาล โดย พล.อ.ประยุทธ์ จันทร์โอชา นายกรัฐมนตรี มุ่งมั่นที่ทําทุกวิถีทางให้พี่น้องประชาชนอยู่ดีกินดีและยกระดับคุณภาพชีวิตจากการปรับขึ้นค่าแรงขั้นต่ํา และยังมีมาตรการช่วยประคับประคองและผลักดันให้นายจ้างผู้ประกอบการสามารถปรับตัวอยู่ได้ นอกจากนี้ยังมีมาตรการช่วยเหลือนายจ้าง-ลูกจ้างในช่วงวิกฤตจากสถานการณ์โควิด-19 ตั้งแต่ปี 2563 โดยได้มีการปรับลดอัตราเงินสมทบรวมกันทั้งหมด 21 เดือนเพื่อช่วยเหลือแบ่งเบาภาระของนายจ้างและลูกจ้าง และในขณะนี้รัฐบาลกําลังดําเนินมาตรการต่างๆ เพื่อขับเคลื่อนเศรษฐกิจที่กําลังฟื้นตัวอย่างต่อเนื่องให้กลับเข้าสู่สภาวะปกติเหมือนก่อนสถานการณ์การแพร่ระบาดของเชื้อไวรัสโควิด-19 โดยเร็ว” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รมว.อว. ถวายผ้ากฐินพระราชทานกระทรวง อว. ณ วัดสุปัฏนาราม จ.อุบลราชธานี
วันพฤหัสบดีที่ 3 พฤศจิกายน 2565
รมว.อว. ถวายผ้ากฐินพระราชทานกระทรวง อว. ณ วัดสุปัฏนาราม จ.อุบลราชธานี
รมว.อว. ถวายผ้ากฐินพระราชทานกระทรวง อว. ณ วัดสุปัฏนาราม จ.อุบลราชธานี
รมว.อว. ถวายผ้ากฐินพระราชทานกระทรวง อว. ณ วัดสุปัฏนาราม จ.อุบลราชธานี
(22 ตุลาคม 2565) เวลา 09.30 น. ณ วัดสุปัฏนาราม ตําบลในเมือง อําเภอเมืองอุบลราชธานี จังหวัดอุบลราชธานี ศ.(พิเศษ) เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานถวายผ้าพระกฐินพระราชทานกระทรวงการอุดมศึกษา วิทยาศาสตร์ วิจัยและนวัตกรรม ประจําปี 2565 พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวงฯ ดร.ดนุช ตันเทอดทิตย์ เลขานุการรัฐมนตรีฯ และโฆษกกระทรวงฯ ดร.พัชรินรุจา จันทโรนานน ที่ปรึกษา รมว.อว. ดร.ลัทธจิตร มีรักษ์ ผู้ช่วย รมว.อว. ประจํากระทรวงฯ รศ.พาสิทธิ์ หล่อธีรพงศ์ รองปลัดกระทรวงฯ น.ส.สุณีย์ เลิศเพียรธรรม หัวหน้าผู้ตรวจราชการกระทรวงฯ ดร.จันทร์เพ็ญ เมฆาอภิรักษ์ ผู้ตรวจราชการกระทรวงฯ นายวันนี นนท์ศิริ ผู้ช่วยปลัดกระทรวงฯ ผู้บริหารกระทรวง อว. ผู้ว่าราชการจังหวัดอุบลราชธานี หัวหน้าส่วนราชการ ผู้บริหารสถาบันอุดมศึกษา ข้าราชการ และประชาชนเข้าร่วม
เมื่อเดินทางถึง รัฐมนตรีว่าการกระทรวงการอุดมศึกษาฯ ถวายความเคารพพระบรมฉายาลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน เดินเข้าสู่พระอุโบสถไปยังโต๊ะหน้าพระสงฆ์วางผ้าพระกฐินบนพานแว่นฟ้า แล้วเดินไปยังโต๊ะหมู่บูชาหน้าพระประธาน จุดธูปเทียนบูชาพระรัตนตรัย จากนั้นถวายเครื่องบริวารกฐิน ผู้บริหารกระทรวง อว. ถวายเครื่องไทยธรรมแด่พระสงฆ์ โดยยอดเงินที่ถวายผ้าพระกฐินพระราชทานกระทรวงการอุดมศึกษาวิทยาศาสตร์ วิจัยและนวัตกรรม ประจําปี 2565 เป็นจํานวนเงินทั้งสิ้น จํานวน 1,768,763.99 บาท
รัฐบาลไทย-ข่าวทำเนียบรัฐบาล-กรมสรรพากรแจ้งเตือนภัยมิจฉาชีพหลอกให้กดลิงค์ปลอม ย้ำไม่มีนโยบายให้ทำธุรกรรมภาษีทางไลน์ในทุกกรณี
วันศุกร์ที่ 16 กันยายน 2565
กรมสรรพากรแจ้งเตือนภัยมิจฉาชีพหลอกให้กดลิงค์ปลอม ย้ําไม่มีนโยบายให้ทําธุรกรรมภาษีทางไลน์ในทุกกรณี
ขณะนี้มีกลุ่มมิจฉาชีพแอบอ้างเป็นเจ้าหน้าที่กรมสรรพากรโทรศัพท์หลอกลวงผู้เสียภาษีในกรณีต่างๆ ขณะนี้มีกลุ่มมิจฉาชีพแอบอ้างเป็นเจ้าหน้าที่กรมสรรพากรโทรศัพท์หลอกลวงผู้เสียภาษีในกรณีต่างๆ เช่น อ้างว่าจะคืนภาษีให้ อ้างว่าเป็นหนี้ภาษีอากรค้างกรมสรรพากร
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้มีกลุ่มมิจฉาชีพแอบอ้างเป็นเจ้าหน้าที่กรมสรรพากรโทรศัพท์หลอกลวงผู้เสียภาษีในกรณีต่างๆ เช่น อ้างว่าจะคืนภาษีให้ อ้างว่าเป็นหนี้ภาษีอากรค้างกรมสรรพากร หรือในเรื่องอื่นๆ โดยมีเงื่อนไขให้กดลิงค์ปลอมตามที่ส่งให้ทาง Application Line หรือให้แจ้งรหัส OTP 6 หลัก โดยอ้างว่าจะดําเนินการให้ กรมสรรพากรขอแจ้งเตือนให้ผู้เสียภาษีและประชาชนทราบว่ากรมสรรพากรไม่มีการใช้ Application Line ในการติดต่อเพื่อให้ผู้เสียภาษีและประชาชนทําธุรกรรมด้านภาษีในทุกกรณี ทั้งการแจ้งคืนภาษีหรือการตรวจสอบ การติดตามหนี้ภาษีอากรค้าง จึงขอให้ผู้เสียภาษีและประชาชน โปรดอย่าหลงเชื่อและทําตามคํากล่าวอ้างเป็นอันขาดเพราะอาจทําให้ท่านได้รับความเสียหายต้องสูญเสียทรัพย์สินได้”
โฆษกกรมสรรพากร กล่าวเพิ่มเติมว่า “ในขณะนี้เป็นช่วงเวลาการยื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94) สําหรับปีภาษี 2565 เพื่อเป็นการเพิ่มประสิทธิภาพในการติดตามผู้มีเงินได้ ซึ่งยังไม่เคยยื่นแบบฯ รวมทั้งผู้ที่อยู่นอกระบบให้เข้ามาอยู่ในระบบภาษี กรมสรรพากรจึงได้จัดส่งจดหมายในรูปแบบการแจ้งเตือนให้ผู้มีเงินได้ยื่นแบบและชําระภาษีให้ถูกต้องภายในวันที่ 30 กันยายน 2565 หรือหากยื่นแบบฯ ผ่านอินเทอร์เน็ตที่เว็บไซด์ www.rd.go.th ได้ถึงวันที่ 10 ตุลาคม 2565 สําหรับท่านที่ได้รับจดหมายแจ้งเตือน หากมีข้อสงสัยสามารถสอบถามเพิ่มเติมกับเจ้าหน้าที่สรรพากรได้ตามเบอร์โทรศัพท์ในหนังสือแจ้งเตือนดังกล่าว”
หากมีข้อสงสัยสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือ ศูนย์สารนิเทศสรรพากร (RD Intelligence Center) โทร. 1161